## Pravilnik o načinu obavljanja veterinarsko-zdravstvenog pregleda i kontrola živih životinja u prometu preko granice Republike Hrvatske

### NN 147/2004 (22.10.2004.), Pravilnik o načinu obavljanja veterinarsko-zdravstvenog pregleda i kontrola živih životinja u prometu preko granice Republike Hrvatske

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

2587

Na
temelju članka 64. stavka 6. Zakona o veterinarstvu (»Narodne novine« br.
70/97, 105/01 i 172/03.) ministar poljo­priv­rede, šumarstva i vodnoga
gospodarstva donosi

## PRAVILNIK

### o naČinu obavljanja veterinarsko- -zdravstvenog pregleda i kontrola Živih Životinja u prometu preko granice Republike Hrvatske

POGLAVLJE
I

 TEMELJNE ODREDBE

Članak
1.

1)
Ovim se Pravilnikom uređuje način obavljanja veterinarsko-zdravstvenog pregleda
i kontrola živih životinja pri uvozu, izvozu i provozu te uvjete koje moraju
ispunjavati granični veterinarski prijelazi.

2)
Veterinarsko-zdravstvene preglede iz prednjeg stavka na graničnim veterinarskim
prijelazima obavljaju granični veterinarski inspektori.

3)
Ovaj Pravilnik ne primjenjuje se na veterinarske preglede kućnih ljubimaca koji
prate putnike za nekomercijalne svrhe, uz izuzetak kopitara (konja).

Značenje
izraza

Članak
2.

U
smislu ovoga Pravilnika pojedini pojmovi imaju sljedeće značenje:

a)*veterinarsko-zdravstveni pregled* – svaki pregled odnosno administrativna
formalnost u skladu s ovim Pravilnikom, koja je namijenjena zaštiti zdravlja
ljudi odnosno životinja;

b) *dokumenti* – međunarodne veterinarske
svjedodžbe, drugi veterinarski dokumenti odnosno drugi dokumenti u skladu s
veterinarskim propisima, koji prate pošiljku;

c) *dokumentacijski pregled* – pregled
dokumenata;

d) *identifikacijski pregled* – vizualni
pregled usklađenosti dokumenata i broja životinja te oznaka koje se moraju
nalaziti na životinjama;

e) *fizički pregled* – pregled same
životinje koji može uključivati uzimanje uzoraka za laboratorijske pretrage te
kada je to potrebno, dodatne preglede tijekom trajanja karantene;

f) *uvoznik* – bilo koja fizička ili pravna
osoba koja na granicu dovede životinje zbog uvoza u Republiku Hrvatsku;

g) *uvjeti za uvoz* –veterinarsko-zdravstveni
uvjeti za žive živo­tinje koji se uvoze, a koji su utvrđeni veterinarskim
propisima Republike Hrvatske;

h) *pošiljka* – broj životinja iste vrste
koje pokriva ista veterinarska svjedodžba ili dokument, koja se prevozi istim
prijevoznim sredstvom i dolazi iz iste države ili istog dijela države;

i) *granični veterinarski prijelaz* –
veterinarska postaja na graničnom prijelazu određena za obavljanje
veterinarsko-zdravstvenih pregleda živih životinja;

j) *osoba odgovorna za pošiljku –* svaka
pravna ili fizička osoba koja je pravno odgovorna za pošiljku;

k)*Uprava* – Uprava za veterinarstvo, Ministarstva poljoprivrede, šumarstva i
vodnoga gospodarstva, Republike Hrvatske koja je ovlaštena da provodi
veterinarsko-zdravstvene preglede;

l)*ministar –* ministar Ministarstva poljoprivrede, šumarstva i vodnoga
gospodarstva.

POGLAVLJE
II

ORGANIZACIJA
I OBAVLJANJE PREGLEDA

Članak
3.

1)
Osoba odgovorna za pošiljku dužna je 24 sata unaprijed obavijestiti o dolasku
životinja graničnoga veterinarskog inspektora na graničnom veterinarskom
prijelazu na koji će životinje biti dovedene, navodeći broj, vrstu i približno
vrijeme dolaska životinja.

2)
Granične veterinarske prijelaze odobrene za promet živih životinja koje
određuje ministar na temelju članka Zakona, moraju udovoljavati uvjetima iz
Dodatka I. ovog Pravilnika.

3)
Pošiljke živih životinja moraju biti izravno prevezene na granični veterinarski
prijelaz u skladu sa člankom 6. ovog Pravilnika.

4)
Životinje ne smiju napustiti granični veterinarski prijelaz dok se ne obavi:

a)
dokumentacijski pregled predviđen u članku 7. stavku 1 ovog Pravilnika,

b)
veterinarsko-zdravstveni pregled.

5)
Carinarnica odnosno carinska ispostava ne smije dozvoliti stavljanje životinja
u slobodni promet dok nije obavljen pregled iz stavka 4. ovog članka.

Članak 4.

1) Svaka pošiljka uvezenih životinja ili životinja
u provozu mora biti podvrgnuta dokumentacijskom i identifikacijskom pregledu na
jednom od graničnih prijelaza od strane graničnoga veterinarskog inspektora,
kako bi se potvrdilo:

a) da su veterinarski dokumenti izvorni;

b) da je pošiljka podrijetlom iz države ili
dijela države iz koje nije zabranjen uvoz ili provoz preko područja Republike
Hrvatske;

c) da je veterinarski dokument na samo jednom
listu papira i da je potpuno ispunjen;

d) da se datum izdavanja dokumenta slaže s
datumom slanja pošiljke;

e) da veterinarski dokument glasi na samo jednog
primatelja;

f) da je veterinarski dokument napisan na
hrvatskom jeziku (latiničnim pismom), jeziku zemlje podrijetla, odnosno države
krajnjeg odredišta;

g) da je veterinarski dokument potpisao službeni
veterinar odnosno predstavnik nadležnog tijela, da je na dokumentu čitko i
štampanim slovima ispisano njegovo ime i službeni naziv te da se službeni
veterinarski žig države bojom razlikuje od boje tiska veterinarskog dokumenta;

h) da se podaci iz predanog zahtjeva za
veterinarsko-zdravstveni pregled slažu s podacima iz veterinarskih dokumenata.

2) Granični veterinarski inspektor mora obaviti
i fizički pregled životinja koji mora uključivati:

a) klinički pregled životinja, kako bi se
osiguralo da pošiljka odgovara podacima navedenim u pratećoj svjedodžbi
(certifikatu) ili drugom dokumentu te da su životinje klinički zdrave.
Odstupanje od načela pojedinačnih kliničkih pregleda određenih kategorija i
vrsta životinja može se odobriti rješenjem iz članka 68. stavka 1. Zakona o
veterinarstvu;

b) sve laboratorijske pretrage koje se smatraju
neophodnima ili su predviđene zakonskim propisima;

c) kontrolu da pošiljka udovoljava odredbama
Pravilnika o uvjetima i načinu prijevoza životinja.

Članak 5.

Ulazak pošiljke na područje Republike Hrvatske
zabranjuje kada se pregledima utvrdi da:

a) životinje dolaze s područja ili dijela države
iz kojih je zabranjen uvoz ili provoz;

b) životinje ne udovoljavaju utvrđenim uvjetima
za uvoz;

c) životinje boluju ili se sumnja da boluju od
ili su zaražene nekom zaraznom bolešću ili bolešću koja predstavlja opasnost za
zdravlje ljudi i životinja;

d) država izvoznica nije udovoljila utvrđenim
uvjetima za uvoz;

e) životinje nisu sposobne nastaviti putovanje;

f)
veterinarska svjedodžba (certifikat) koja prati životinje ne udovoljava
uvjetima utvrđenim u skladu sa zakonskim propisima.

Članak
6.

Granični
veterinarski prijelaz mora biti:

a)
smješten na mjestu ulaska u Republiku Hrvatsku. Među­tim, kada je to uvjetovano
zemljopisnim ograničenjima (kao što su to obale za istovar, željezničke
stanice, planinski prolazi) i pod uvjetom da je u takvom slučaju granični
veterinarski prijelaz smješten daleko od obora ili mjesta na kojima se drže
životinje može se dopustiti da sjedište granične veterinarske inspekcije bude
na izvjesnoj udaljenosti od mjesta ulaska u Republiku Hrvat­sku;

b) smješten u carinskom području, čime se
omogućava da budu izvršene i druge administrativne formalnosti, uključujući
carinske postupke koji se odnose na izvoz, uvoz ili provoz;

c) stavljen pod nadzor graničnoga veterinarskog
inspektora, koji će biti stvarno odgovoran za preglede. Graničnom veterinarskom
inspektoru može pomagati posebno obrazovano pomoćno osoblje koje radi prema
njegovim uputama.

Uvoz na područje Republike Hrvatske

Članak
7.

Kada
pošiljka živih životinja stigne na granični veterinarski prijelaz radi uvoza,
granični veterinarski inspektor:

– izdaje osobi odgovornoj za pošiljku obrazac
kojim potvr­đuje da su obavljeni pregledi predviđeni u članku 4. stavku 1. i 2.
ovog Pravilnika uz navođenje vrste uzoraka koji su bili uzeti te rezultata svih
laboratorijskih pretraga ili vremena kada se ti rezultati očekuju,

– obrazac iz ovog članka propisuje ministar na
temelju član­ka 65. stavka 5. Zakona o veterinarstvu.

Provoz preko područja Republike Hrvatske

Članak
8.

Provoz životinja iz jedne države u drugu državu
preko pod­ručja Republike Hrvatske može se odobriti pod uvjetom:

a) da osoba odgovorna za pošiljku dokaže da se
prva država u koju se šalju životinje nakon provoza preko područja Republike
Hrvatske, obvezuje da neće odbiti ili poslati natrag životinje;

b) da se pregledom iz članka 4. ovog Pravilnika
utvrdi da živo­tinje udovoljavaju zahtjevima ovog Pravilnika;

c) da granični veterinarski inspektor obavijesti,
bilo kojim sredstvom komunikacija, izlazni granični veterinarski prijelaz.

Članak 9.

U slučajevima u kojima posebni propisi o
karanteni nalažu da žive životinje budu stavljene u karantenu ili izolaciju,
takva karantena ili izolacija se određuje sukladno odredbama Pravilnika o
uvjetima i trajanju karantene za uvezene životinje.

Članak 10.

Granični veterinarski inspektor kada postoji
sumnja da nije udovoljeno veterinarskim propisima ili se sumnja u identitet
neke životinje, obavlja i druge preglede koje smatra potrebnima.

Članak 11.

U slučajevima kada se pregledima koji su
propisani ovim Pravilnikom pokaže da neka od životinja ne udovoljava zahtjevima
utvrđenim u zakonskim propisima ili kada takvi pregledi ot­kriju neku
nepravilnost, granični veterinarski inspektor odlučuje:

a) da životinjama pruži sklonište, hranu i vodu
te ako je potrebno, liječenje;

b) da prema slučaju, pošiljku stavi u karantenu
ili izolaciju;

c) da ponovno otpremi pošiljku izvan područja
Republike Hrvatske, gdje to dozvoljavaju zdravstveni zahtjevi i zahtjevi za
dobrobit životinja;

d) u slučaju ponovnog otpremanja pošiljke,
granični veterinarski inspektor na mjestu inspekcije mora:

– obavijestiti druge granične veterinarske
prijelaze;

– poništiti veterinarske svjedodžbe ili dokumente
koji prate odbijenu pošiljku;

e) u slučaju da ponovna otprema pošiljke nije
moguća, posebice zbog razloga koji se odnose na dobrobit životinja, granični
veterinarski inspektor:

– može, nakon dogovora sa Upravom i nakon
izvršenog ante-mortem pregleda, odobriti klanje životinja za potrebe ljudske
prehrane pod uvjetima utvrđenim zakonskim propisima,

– ili, mora narediti klanje životinja za druge
svrhe koje ne uključuju konzumaciju od strane ljudi i narediti izuzimanje
trupova, specificirajući uvjete koji se odnose na kontrolu uporabe dobivenih
proizvoda.

Izlaz
iz Republike Hrvatske

Članak
12.

Izvoz
pošiljaka živih životinja i izlaz provoza pošiljaka živih životinja moguć je
jedino na odobrenim graničnim veterinarskim prijelazima kojom prilikom granični
veterinarski inspektor obav­lja dokumentacijski pregled i ovjerava dokumente
koji prate pošiljku.

Članak 13.

Granični veterinarski inspektor naplaćuje
naknadu u skladu s člankom 108. stavkom 1. točka 1. Zakona o veterinarstvu.

Članak 14.

1) Pod određenim uvjetima mogu se obavljati
rjeđe provjere identiteta i/ili fizičkih pregleda, ne dovodeći u pitanje
kontrole kojima se utvrđuje da li je udovoljeno zahtjevima o dobrobiti
životinja tijekom prijevoza.

2) Kriteriji za odobravanje odstupanja od stavka
1. ovog članka su:

a) jamstva koja je dala država o kojoj se radi u
vezi s udovo­ljavanjem veterinarskih propisa;

b) zdravstvena situacija životinja u državi
podrijetla životinja;

c) obavijesti o zdravstvenoj situaciji u državi
podrijetla životinja;

d) mjere za praćenje i suzbijanje bolesti, koje
se primjenjuju u državi podrijetla životinja;

e) ustroj i ovlasti veterinarske službe u državi
podrijetla životinja;

f) prethodni rezultati izvršenih kontrola.

3) Provjere iz stavka 1. ovog članka određuju se
rješenjem iz članka 68. stavka 1. Zakona o veterinarstvu.

POGLAVLJE
III

ZAŠTITNE
ODREDBE

Članak
15.

1)
Ako se bolest, zoonoza ili neka druga bolest koja predstav­lja ozbiljnu
prijetnju zdravlju ljudi ili životinja pojavi ili se proširi na području druge
države, ili ako bilo kakav drugi ozbiljan razlog povezan sa zdravljem životinja
to zahtijeva, ministar, u skladu s člankom 11. Zakona o veterinarstvu, donosi
jednu od sljedećih mjera ovisno o težini situacije:

– zabranjuje uvoz koji dolazi iz čitave ili
jednog dijela države podrijetla životinja i, kada je to primjereno, iz države
kroz koju se vrši provoz,

– utvrđuje posebne uvjete za životinje koje
dolaze iz čitave ili jednog dijela države podrijetla životinja.

2) Ako jedan od pregleda predviđenih ovim
Pravilnikom po­kaže da pošiljka životinja predstavlja opasnost za zdravlje
životinja ili ljudi, granični veterinarski inspektor poduzima sljedeće mjere:

– zapljenjuje i uništava pošiljku,

– odmah o nalazima i podrijetlu životinja
obavještava Upravu.

3) U slučaju iz stavka 1. ovog članka, granični
veterinarski inspektor može narediti karantenu za predmetnu pošiljku živih
životinja.

POGLAVLJE
IV

ZAVRŠNE
ODREDBE

Članak
16.

Sve
troškove nastale provedbom ovog pravilnika snosi osoba odgovorna za pošiljku.

Članak
17.

Ovaj
Pravilnik stupa na snagu osmoga dana od objave u »Narodnim novinama«.

Klasa:
322-01/04-01/78
Urbroj: 525-01-04-1
Zagreb, 28. rujna 2004.

Ministar
**Petar Čobanković**, v. r.

DODATAK I

UVJETI
ZA ODOBRAVANJE GRANIČNIH VETERINARSKIH PRIJELAZA ZA PROMET ŽIVIH ŽIVOTINJA

Granični
veterinarski prijelazi moraju imati:

1)
pristupnu prometnu traku namijenjenu prijevozu živih živo­tinja kako bi
životinje bile pošteđene nepotrebnog čekanja;

2)
prostore i opremu (koji moraju biti laki za čišćenje i dezinfekciju) za utovar
u i istovar iz različitih prijevoznih sredstava, inspekciju, hranjenje,
napajanje i liječenje životinja, odgovarajuće veličine te osvjetljenje i
ventilaciju prilagođene broju životinja koje će biti podvrgnute pregledu;

3)
dovoljan broj, u odnosu na broj životinja s kojima radi granični veterinarski
prijelaz, veterinarskog i pomoćnog osoblja posebno obučenog za izvršavanje
provjera pratećih dokumenata i provedbu kliničkih pregleda u skladu s Člancima
4, 5, 8. i 12. ovog Pravilnika;

4) dovoljno velike prostorije na raspolaganju
osoblju odgovornom za izvršavanje veterinarskih pregleda, uključujući i
prostorije za presvlačenje, tuševe i zahode;

5) primjerene prostorije i opremu za uzimanje i
obradu uzoraka za rutinske preglede;

6) usluge specijaliziranog laboratorija
sposobnog da izvrši posebne pretrage uzoraka uzetih na prijelazu;

7) usluge odobrenih objekata u neposrednoj
blizini koji imaju prostore, postrojenja i opremu za smještaj, hranjenje, napa­ja­nje,
liječenje, a ako je potrebno i klanje životinja;

8) odgovarajuću opremu koja dozvoljava brzu
razmjenu informacija s drugim graničnim veterinarskim prijelazima i Upravom,
bilo kojim sredstvima komunikacija;

9) opremu i prostore za čišćenje i
dezinfekciju.

Pravilnik, NN 147/2004-2587